בעקבות מלחמת ששת הימים נוצרו חיכוכים בין ג'דיד לבין אסד, והאשמה הדדית בתבוסת הצבא הסורי. בספטמבר 1970, ספטמבר השחור, ג'דיד רצה להתערב לטובת הפלסטינים ושלח כוח צבאי לירדן, חרף התנגדותו של אסד. אסד לא שלח כוח אווירי לסיוע, בטענה שאין להתערב בענייניה הפנימיים של מדינה ערבית אחרת. בעקבות זאת, ג'דיד רצה להדיח את אסד מהשלטון, אך בוועידה שכונסה הוא הודח על ידי אסד, שעלה לשלטון במקומו. זו הייתה מהפכת התיקונים.